**Vara fierbinte**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vară fierbinte

Printre ploi fierbinți ne revărsăm iubirea,

Iar soarele învie pofta de amor,

Din lunile de toamna așteptăm sosirea

Măriei sale VARA, unicul decor.

Ne-ncălzim la sobă-n iarna viscerală,

Ne iubim cu gândul la vara ce-o dorim,

Nu-ncetăm, dar iarna poate fi letală

Dacă din sufletul aprins focul îl oprim.

Zâmbim când primăvara în plaiuri râde,

Natura ne-mbie la plimbări astrale,

Vara fidelă din valuri ne surâde

În armonia trăirilor totale.

Vom savura din plin vacanța, însetați

De o plaja cu bronzate siluete,

Ne vom dori apoi de ploi să fim udați,

Cu stropi să stingem ardoarea unor fete.

Uneori ne despărțim cu greu de vară,

Deși arșița fierbe sângele în vene,

Mai vrem un pic de soare și apoi iară,

Vom jindui la verile fierbinți, viclene.

Autor: Gabriel Stănciulescu